**SOCIALINIŲ IR EKONOMINIŲ PARTNERIŲ PATEIKTŲ PASTABŲ IR PASIŪLYMŲ DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 4 PRIORITETO „ENERGIJOS EFEKTYVUMO IR ATSINAUJINANČIŲ IŠTEKLIŲ ENERGIJOS GAMYBOS IR NAUDOJIMO SKATINIMAS“ PRIEMONĖS NR.** **04.3.2-LVPA-K-102 „ŠILUMOS TIEKIMO TINKLŲ MODERNIZAVIMAS IR PLĖTRA“ PROJEKTŲ FINANSAVIMO SĄLYGŲ APRAŠO NR. 2 PAKEITIMO PROJEKTO (TOLIAU – APRAŠAS) DERINIMO LENTELĖ**

|  |  |  |  |
| --- | --- | --- | --- |
| **Eil. Nr.** | **Pateiktos pastabos ir pasiūlymai** | **Išvadų, pasiūlymų ir pastabų vertinimai bei komentarai** | |
|  | **Valstybinės kainų ir energetikos kontrolės komisijos 2019 m. sausio 23 d. raštas Nr. R2-(ŠKI)-202** | | |
| 1. | Komisija atkreipia dėmesį, kad Aprašo 9.2 papunktyje nurodoma, jog remiama šilumos tiekimo tinklų plėtra. Remiama veikla apima naujų šilumos tiekimo tinklų klojimą naujose trasose, išplečiant ir sujungiant centralizuoto šilumos ir vėsumos tiekimo sistemas, atliekant šilumos tiekimo tinklų sužiedinimą, kai prie šilumos tiekimo tinklų prijungiami nauji šilumos vartotojai. Kadangi Aprašo 9.2 papunktyje neįvardinta, kokiose šilumos ūkio specialiųjų planų zonose esančių vartotojų prijungimas yra remiamas, galima daryti išvadą, kad pagal Aprašo 9.2 papunkčio formuluotę yra remiama ir naujų šilumos vartotojų, kurie nėra šilumos ūkio specialiųjų planų centralizuoto šilumos tiekimo zonose, prijungimo veikla. Už centralizuoto šilumos tiekimo zonų ribų yra vartotojų, kurių prijungimas prie miesto centralizuoto šilumos tiekimo sistemos nėra optimaliausias mažiausių sąnaudų sprendimas lyginant su kitų šildymo būdų įrengimu.  Pažymėtina, kad už centralizuoto šilumos tiekimo zonų ribų esančių vartotojų prijungimo rėmimas gali prieštarauti Aprašo 12 punkte nurodytam tikslui sumažinti pirminės energijos poreikį bei sumažinti šilumos perdavimo nuostolius šilumos tinkluose – pavyzdžiui, konkurencinėje šilumos tiekimo zonoje iki naujo vartotojo nutiestos naujos šilumos trasos šilumos nuostoliai didesni už prie tos trasos prijungto naujo vartotojo suvartojamą šilumos kiekį.  Atsižvelgdama į tai, kas išdėstyta, Komisija siūlo patikslinti Aprašo 9.2 papunktį ir nurodyti, kokiose šilumos ūkio specialiųjų planų zonose esančių vartotojų prijungimas yra remiamas, siekiant išvengti šio papunkčio prieštaravimo Aprašo 12 punkto nuostatoms. | | **Neatsižvelgta.**  Siekiant prisidėti prie Lietuvos Respublikos Vyriausybės programos įgyvendinimo plano, patvirtinto Lietuvos Respublikos Vyriausybės 2017 m. kovo 13 d. nutarimu Nr. 167 „Dėl Lietuvos Respublikos Vyriausybės programos įgyvendinimo plano patvirtinimo“, 1.5.3 darbo, Energetikos ministerija turi nustatyti teisines ir finansines priemones, kad nauji šilumos vartotojai, užstatytose teritorijose, kuriose veikia aplinkosaugos požiūriu efektyvi centralizuoto šilumos tiekimo sistema, būtų aprūpinami centralizuotai tiekiama šiluma. Be to, šilumos tiekimo tinklų plėtros ir prijungimo kaštus įsivertina ne tik šilumos tiekėjai, bet ir patys nauji vartotojai. O paraiškų teikėjai, prieš teikdami paraišką visais atvejais privalo numatomas investicijas suderinti su savivaldybių tarybomis ir Valstybine kainų ir energetikos kontrolės komisija, turi atlikti kainų ir naudos analizę ir tik suderintos investicijos gali būti finansuojamos iš priemonės lėšų. Kadangi visos surinktos paraiškos yra reitinguojamos pagal priemonėje numatytus kriterijus ir atrenkamos priemonės labiausiai prisidėsiančios prie numatytų tikslų pasiekimo, atitinkamai susiejimas su Šilumos ūkio specialiaisiais planais, kurių keitimas nėra dažnai atliekamas, nėra būtinas. |